**Dragi osmošolci,**

že dolgo se nismo videli. Kar malo pogrešam tisto razbijanje v delavnici in vaše duhovite komentarje ob delu.

Ta teden boste ponovili snov, ki pride v poštev za ocenjevanje, ker morate vsi pridobiti še eno oceno.



Pošiljam vam vprašanja in zelo se vam splača pobrskati po zvezku in po knjigi, ter odgovoriti.

1. *Naštej tri področja uporabe kovin (pri vsakem področju naštej tri izdelke).*
2. *Kje v naravi najdemo kovine?*
3. *Kaj je plavž? (opiši ga)*
4. *Ali kovine lahko recikliramo? (utemelji odgovor)*
5. *Naštej tri dobre in tri slabe lastnosti kovin.*
6. *Kako delimo kovine?*
7. *Katere vrste jekel poznaš?*
8. *Naštej vsaj tri težke kovine.*
9. *Naštej vsaj tri lahke kovine.*
10. *V učbeniku poišči in zapiši iz katere kovine je primež, pila, kuhinjsko korito, folija za zavijanje sendvičev, električni vodniki.*
11. *Katera kovina nas zaščiti pred radioaktivnim sevanjem?*
12. *Bron je zlitina. Zapiši zlitina katerih dveh kovin je.*
13. *Poimenuj vsaj pet polizdelkov iz kovin.*
14. *Opiši katera orodja in obdelovalne postopke si uporabljal pri izdelavi svojega izdelka. (lahko si pomagaš z učbenikom str. 28-31)*
15. *Katere vrste spajanja kovin poznaš?*
16. *Naštej razstavljive in nerazstavljive spoje kovin.*
17. *Kako kovine površinsko zaščitimo (npr. pred rjavenjem)*